CELEX: 62020CN0648
Language: lv
Date: 2020-12-01 00:00:00
Title: Lieta C-648/20: Lūgums sniegt prejudiciālu nolēmumu, ko 2020. gada 1. decembrī iesniedza Westminster Magistrates’ Court (Apvienotā Karaliste) – Svištovas apgabala prokuratūra/PI

22.2.2021   
            
            
               LV
            
            
               Eiropas Savienības Oficiālais Vēstnesis
            
            
               C 62/16
            
         
      Lūgums sniegt prejudiciālu nolēmumu, ko 2020. gada 1. decembrī iesniedza Westminster Magistrates’ Court (Apvienotā Karaliste) – Svištovas apgabala prokuratūra/PI
      (Lieta C-648/20)
      (2021/C 62/19)
      Tiesvedības valoda – angļu
      
         Iesniedzējtiesa
      
      
         Westminster Magistrates’ Court
      
      
         Pamatlietas dalībnieki
      
      
         Prasītāja: Svištovas apgabala prokuratūra [Bulgārija]
      
         Atbildētājs: PI
      
         Prejudiciālais jautājumi
      
      Vai situācijā, kad pieprasītās personas nodošana tiek lūgta, lai šo personu nodotu kriminālvajāšanai, un prokurors ir pieņēmis gan lēmumu izsniegt pamatā esošo valsts apcietināšanas orderi (turpmāk tekstā – “VAO”), gan lēmumu izsniegt Eiropas apcietināšanas orderi (turpmāk tekstā – “EAO”), – tiesai nekādā veidā neiesaistoties pirms [pieprasītās personas] nodošanas, – var uzskatīt, ka pieprasītā persona saņem divu līmeņu aizsardzību, kā to Tiesa ir paredzējusi 2016. gada 1. jūnija spriedumā Bob-Dogi, C-241/15 (1), ja:
      
                  a.
               
               
                  VAO ir vienīgi paredzēts apcietināt personu uz laiku, kas nepārsniedz 72 stundas, lai nodotu viņu tiesai; un
               
            
                  b.
               
               
                  pie nodošanas vienīgi tiesa lemj par [pieprasītās personas] atbrīvošanu vai apcietinājuma turpināšanu, ņemot vērā visus lietas apstākļus?
               
            
         (1)  Tiesas 2016. gada 1. jūnija spriedums (ECLI:EU:C:2016:385).